
1. ASJAOLUD JA MENETLUSE KÄIK
	21.07.2017 ehitisregistri elektroonilisse keskkonda läbivaatamiseks laekus Sepa tn 22, Narva  kinnistule kohvik-restorani püstitamiseks ja piirde rajamiseks ehitusloa taotlus (linnavalitsuse dokumendiregistris nr 7463/1-16) koos ehitusprojektiga (töö nr 250816, projekteerija TiTO Arhitektid OÜ). 

28.07.2017 ehitusloa eelnõu nr 1711271/18579 on genereeritud, menetluse nr 106562 ning suunatud pädevatele asutusele kooskõlastamiseks ning arvamuse avaldamiseks.

Ehitusprojektis avastatud puuduseid on tagastatud taotlejale märkuste lahendamiseks.

11.12.2017 lõplikult kõrvaldatud puudustega ehitusprojekt on ehitisregistri elektroonilises keskkonnas tagastatud.
18.12.2017 ehitusprojekt on kooskõlastatud Arhitektuuri- ja Linnaplaneerimise Ameti poolt, 15.12.2017 Päästeameti Ida-päästekeskuse poolt ja 30.11.2017 Linnamajandusameti poolt.
16.08.2017 haldusmenetluse seaduse § 11 lg 1 p 4 kohaselt on kaasatud menetlusosalisena Sepa tn 22, Narva, ehitusloa andmise menetlusse  Rakvere tn 12a kinnistu omanikud oma arvamuse kirjalikuks väljendamiseks Sepa tn 22 kinnistule kohvik-restorani ning piirde püstitamise kohta ehitusloa andmiseks. Käesoleva ajani arvamust või kooskõlastust ei ole esitatud.

Ehitusseadustiku § 42 lg 9 kohaselt kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti. 


	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.
3. OTSUS
3.1.Anda ehitusluba Sepa tn 22, Narva  kinnistule kohvik-restorani ja piirde rajamiseks vastavalt ehitusprojektile (töö nr 250816, projekteerija TiTO Arhitektid OÜ).  

3.2.Ehitusluba ei laiene "Sepa tn 22" kinnistule projekteeritud 2 sissesõidule.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

